དཀོན་མཆོག་གསུམ་དང་བླ་མ་མཁྱེན་
ཞེས་བྱ་བ་བཞུགས་སོ། །
དཀོན་མཆོག་གསུམ་དང་བླ་མ་མཁྱེན། །
ས་འདིར་བདེ་སྐྱིད་ལྡན་གྱུར་ཅིག །
བསྟན་པའི་སྒྲོན་མེ་འཁྲུངས་པའི་ས། །
ཕ་ཡུལ་མཛོད་དགེའི་སྨན་ལྗོངས་འདིར། །
ལོ་འཁོར་ཉི་ཤུ་རྩ་གསུམ་བར། །
རུ་སྒར་ཁ་ངོ་འཛོམས་མ་སོང་། །
དཀོན་མཆོག་གསུམ་གྱི་ཐུགས་རྗེ་ཡིས། །
དེ་རིང་མི་ངོ་ལྷ་ངོ་འཕྲོད། །
དད་སྟོབས་ཆེ་བའི་རྒན་རྒོན་ཚོ། །
གདུང་སེམས་ཆེ་བའི་མ་སྲིང་ཚོ། །
རེ་བ་ཆེ་བའི་གཞོན་ནུ་ཚོ། །
དེ་རིང་འཛོམས་འདི་ཡིད་རེ་དགའ། །
ལོ་འཁོར་ཉི་ཤུ་རྩ་གསུམ་བར། །
ཁ་ངོ་མ་ཐུག་ཤི་ཤི་ཚོ། །
དེ་རིང་འཛོམས་རྒྱུ་མ་བྱུང་ཡང་། །
ཕྱི་མར་མཇལ་བའི་སྨོན་ལམ་འདེབས། །
288

གསུང་མགུར་སྣ་ཚོགས་ཀྱི་སྐོར།
མི་ལ་ནད་མེད་བདེ་སྐྱིད་ལྡན། །
ཕྱུགས་ལ་ནད་མེད་སྟོབས་འབྱོར་རྒྱས། །
ཡུལ་ལ་རྩི་བཅུད་ལོ་ཏོག་རྒྱས། །
བསམ་པའི་དོན་རྣམས་འགྲུབ་གྱུར་ཅིག །
ཅེས་ཁོང་ཉིད་ཁྲིམས་ནས་ཐོན་རྗེས་ཐོག་དང་བོར་མཛོད་དགེ་སྨད་ཕྱོགས་སུ་ཕེབས་པ་དང་ཐུགས་ཤིན་
ཏུ་དགྱེས་ནས་དཀོན་མཆོག་གསུམ་དང་བླ་མ་མཁྱེན་ཞེས་སོགས་ཀྱི་སྤྲོ་མགུར་འདི་གསུངས་པར་གསུངས་སོ། །
ཡ་རྭ་ལོ།
ཡ་རྭ་ལོ།
ཡེ་སྲིད་པ་ཆག་གི་གླུ་རྒན་ནས། །
སྐད་མི་གཅིག་ངག་གི་ལེན་ལུགས་མང་། །
ཟོ། ཡ་རཱི་ལོ།
རྒྱ་ནག་པོའི་གླུ་ར་བོད་ཀྱི་གླུ། །
སོག་སེར་པོའི་གླུ་དང་དབུས་ཀྱི་གཞས། །
ཟོ། ཡ་རཱི་ལོ།
སྐྱིད་ཀྱི་གླུ་ར་སྨྲེང་གི་གླུ། །
གླུ་མ་ཤག་གི་གླུ་ཆུང་མང་། །
289

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
ཟོ། ཡ་རྭ་ལོ།
འདི་སྐྱིད་ན་སྐྱིད་ཀྱི་རྩེ་རོགས་ཡིན། །
སྡུག་ན་སྡུག་གི་སྐྱོ་རོགས་ཡིན། །
སྟག་སྟོན་མོ་ཟ་གི་ཁ་འབྱེད་ཡིན། །×
མྱི་མང་འགྱོ་འདུས་གི་འཁྱིད་རྟེན་ཡིན། །
ཁེར་འགྱོ་ཞི་ ཞུ་ ༽ ལུའི་རོག་པ་ཡིན། །×
གླུ་དེ་ཚོ་ཤེས་གི་གླུ་བ་མང་། །
དེ་དོན་ཡོད་འདྲ་ལ་དོན་མེད་ཡིན། །྾
ད་ཆོས་ཀྱི་སྙིང་བོ་ཏིག་ཏིག་པོ། །
ངག་གླུ་གི་ལེན་ན་འདི་རུག་གྱིས། །×
གནས་འཁོར་བ་འདི་ན་སྐྱིད་ཟིག་མེད། །
མྱེ་དམར་པོའི་ནང་ན་བསིལ་ཟིག་མེད། །×
སྐྱིད་ཟེར་ཟེར་རྔ་མ་སྡུག་ལ་འབྱར། །
ཉིན་བྲ་མའི་རྩད་པ་སྲུབ་ན་ཡོད། །
སྐྱིད་ཡོད་ན་ཡོད་ས་དཔོན་པོ་ཡིན། །
དེ་བསམ་ན་སྡུག་གི་རྒྱ་མཆོ་རེད། །
གཡོག་མྱི་གཅིག་གཉའ་ན་སྡུག་གཅིག་ཡོད། །
ཁུར་གཅིག་པོ་ཕོག་ན་ཕོག་ནི་ཡིན། །
དཔོན་བརྒྱ་དཔོན་གཉའ་ན་སྡུག་བརྒྱ་ཡོད། །
སྟོང་དཔོན་གཉའ་ན ་སྡུག་སྟོང་ཡོད། །
སྡུག་གཅིག་སྣེ་བུད་ན་གཉིས་ཀྱིས་མནན། །
སྣེ་མི་བུད་ལ་རྒན་བརྒྱབ་ནི་འགྱོ། །
290

གསུང་མགུར་སྣ་ཚོགས་ཀྱི་སྐོར།
དཔོན་ཆེན་པོ་སྡིག་པ་ཆེ་ནི་ཡིན། །
རྫ་མཐོ་མཐོ་ཁཱ་གི་ཙོག་ས་ཡིན། །
སྐྱིད་གཅིག་འདི་གཉེན་དང་ཉེ་དུ་ཡིན། །
དེ་བསམ་ན་སྡུག་གི་ཚང་སྟན་རེད། །
ཉེ་གཉེན་ཞིག་ཡོད་ན་དགྲ་ཞིག་ཡོད། །
རིའི་ཉིན་ཞིག་ཡོད་ན་སྲིབ་ཤིག་ཡོད། །
ཐང་མེ་ལོང་དཀྱིལ་ན་ཉིན་སྲིབ་མེད། །
ཕྱོགས་དགྲ་གཉེན་མེད་ན་ཆགས་སྡང་མེད། །
མྱི་ཆགས་སྡང་ཅན་ན་དགྲ་དགུ་སྡང་། །
དགྲའི་ཁ་མཆུ་ཅན་ན་བདེ་སྐྱིད་མེད། །
གྱོད་ཁྲག་མཚོའི་ནང་ན་དཀར་ཞིག་མེད། །
འོག་ཚེར་མའི་དོང་ན་འཇམ་ཞིག་མེད། །
གྱོད་རྒྱག་གི་ལན་པོ་ཕམ་ཁ་ཡིན། །
291

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།